40 वार्डों में सड़कों के लिए चाहिए 80 करोड़, बजट है सिर्फ 8 करोड़
बाड़मेरनगर परिषद के पास तो बजट है और ही सड़कों को बनाए जाने की प्लानिंग। ऐसे में कांग्रेस बोर्ड के तीन साल में सड़कों की स्थिति बद से बदतर होती गई, लेकिन शहर के विकास को लेकर कोई प्लानिंग नहीं बनाई गई। जब भी बोर्ड बैठकों या अन्य जगहों पर सड़कों की क्षतिग्रस्त हालत को लेकर सवाल उठे तो जिम्मेदार आरयूआईडीपी और डिस्कॉम को ठहरा कर इतिश्री कर दी गई। जबकि हालात यह है कि शहर में कुल 16 किमी. डामर सड़कें है, लेकिन इनकी मरम्मत के लिए परिषद का बजट नहीं है। 8 किमी. क्षतिग्रस्त सड़कों की अगर मरम्मत की जाए तो करीब 80 करोड़ से ज्यादा का खर्च आएगा, लेकिन हकीकत यह है कि बोर्ड की बदहाली हालत में सड़कों की मरम्मत करना भी संभव नहीं है।
बाड़मेर शहर में 18.50 किमी. ग्रेवल सड़क है। जिस पर एक बार भी डामर नहीं बिछाया गया। 40 वार्डों में ऐसी सड़कें खूब है, जहां सड़कें नहीं केवल मुरडिय़ा डाल बिछाई गई है। नगर परिषद ने अब तक ऐसी सड़कों की मरम्मत के लिए भी तो कोई प्लान बनाया और ही ऐसी सड़कों की मरम्मत की है। ऐसे में गड्ढ़ों के साथ शहरवासियों को हिचकोला भरा सफर तय करना पड़ रहा है।
ढाई करोड़ से 3 किमी. गौरव पथ तैयार होगा
शहरके गांधी चौक से अहिंसा सर्किल होते हुए अंबेडकर सर्किल तक करीब 3 किमी. गौरव पथ बनाने का काम जल्द शुरू होगा। पहली बार शहर में फोर लेन गौरव पथ बनेगा। इसकी चौड़ाई 40 फीट होगी। बीच में डीवाइडर होगा। इसका निर्माण पीडब्ल्यूडी की ओर से किया जाएगा। इसके लिए टेंडर प्रक्रिया पूर्ण होने के साथ ही वर्क ऑर्डर भी जारी हो चुके है। ढाई करोड़ रुपए इस गौरव पथ पर खर्च होंगे।
पीडब्ल्यूडी:पीएमसड़क फेस-टू में बनेगी सड़कें
निर्माणविभाग की सड़कें जल्द ही प्रधानमंत्री ग्राम सड़क योजना में बनेंगी। इसके लिए केंद्र सरकार की प्रधानमंत्री ग्राम सड़क योजना फेस टू में करीब 200 किमी सड़क शामिल होगी। 10 साल पुरानी प्रधानमंत्री ग्राम सड़क मुख्य जिला मार्ग से जोड़ने के लिए लोक निर्माण विभाग को मिलेंगी। इसके लिए ग्रामीण सड़क विकास प्राधिकरण ने जिलेवार सर्वे कराना शुरू कर दिया है। पीडब्ल्यूडी की ओर से इसका सर्वे कर रिपोर्ट तैयार की जा रही है। जिन सड़कों की मरम्मत को 10 साल से ज्यादा का समय बीत गया है, उन्हें अब मरम्मत किया जाएगा।
बाड़मेर शहर के शास्त्रीनगर स्थित कृषि मंडी रोड तथा सड़क पर मरम्मत कार्य करने के दौरान डाले गए पत्थर।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva